wannaphong/clean_thaiwikipedia huggingface dataset:
# สอ เสถบุตร
สอ เสถบุตรสอ เศรษฐบุตร เปลี่ยนชื่อเป็น สอ เสถบุตร ช่วงรัฐบาลจอมพล ป. พิบูลสงคราม ซึ่งมีการงดใช้อักษรไทยหลายตัวที่ซ้ำซ้อนกัน และภายหลังไม่ได้เปลี่ยนกลับตามเดิม  หรือ เสวกโท หลวงมหาสิทธิโวหาร ชื่อเดิม สอ เศรษฐบุตร (10 กุมภาพันธ์ พ.ศ. 2446 - 9 กันยายน พ.ศ. 2513) อดีตรัฐมนตรี ในรัฐบาลพันตรีควง อภัยวงศ์ ผู้แต่งพจนานุกรมอังกฤษ-ไทย ฉบับ สอ เสถบุตร ซึ่งเป็นที่รู้จักแพร่หลายในประเทศไทย

 ประวัติ 
เกิดวันที่ 10 กุมภาพันธ์ พ.ศ. 2446 (พ.ศ. 2445 ตามการนับศักราชแบบเดิม) บิดาชื่อ นายสวัสดิ์ เศรษฐบุตร บุตรพระประเสริฐวานิช เจ้าภาษีรังนก มารดาชื่อ เกษร (บุตรขุนพัฒน์ นายอาการบ่อนเบี้ยย่านหลังวัดประยุรวงศาวาส กับ นางแจ่ม) สกุลเดิม เหมะพุกกะ 

นักเรียนทุนหลวง
จบ ม.8 จาก โรงเรียนสวนกุหลาบวิทยาลัย ได้รับทุนคิงสกอลาชิพ (ทุนเล่าเรียนหลวง) ขณะที่จบ ม.7 ไปสอบได้ทุนรถไฟหลวงไปศึกษาต่อต่างประเทศ แต่ได้รับการขอร้องให้สละสิทธิ์  เมื่อจบ ม.8 สอบชิงทุนคิงสกอลาชิพ (ทุนเล่าเรียนหลวง) ได้ที่ 3 ของประเทศจึงไม่ได้รับสิทธิ์ เนื่องจากจำกัดจำนวนผู้รับทุนเพียงสองคน จึงเรียนซ้ำชั้น ม.8 เพื่อสอบชิงทุนอีกครั้ง ครั้งหลังได้ที่ 2 ของประเทศ ผู้ที่ได้ที่ 1 คือ หลวงธาราดิเรก (ฮ่องฮี ลิ้มเจริญ) ไปศึกษาต่อยังประเทศอังกฤษ จบปริญญาตรีเกียรตินิยม สาขาธรณีวิทยากับวิศวกรรมศาสตร์ จากมหาวิทยาลัยแมนเชสเตอร์ และกลับมาเข้าเฝ้าทูลละอองธุลีพระบาทเมื่อวันที่ 2 ธันวาคม 2469 ต่อมาได้รับบรรดาศักดิ์เป็น "รองเสวกเอก หลวงมหาสิทธิโวหาร" ด้วยวัยเพียง 26 ปีพระราชทานยศ และดำรงตำแหน่งอธิบดีกรมบัญชีกลาง ต่อมาได้รับพระบรมราชโองการโปรดเกล้าฯ จากพระบาทสมเด็จพระปกเกล้าเจ้าอยู่หัว ให้เป็นปลัดกรมองคมนตรี สังกัดกรมราชเลขาธิการในราชสำนัก

นักโทษกบฏ
ต้องโทษจองจำในคดีกบฏบวรเดช พ.ศ. 2476 เสวกโท หลวงมหาสิทธิโวหารถูกถอดบรรดาศักดิ์ราชกิจจานุเบกษา 6 มกราคม พ.ศ. 2477 ศาลตัดสินจำคุกตลอดชีวิตแต่ในภายหลังก็ได้รับอภัยโทษ ที่ บางขวาง, เกาะตะรุเตา และเกาะเต่า ระหว่างเป็นนักโทษ ใช้เวลาเขียนพจนานุกรมอังกฤษเป็นไทย (เริ่มแรกใช้คำว่า ปทานุกรม) ทั้งฉบับห้องสมุด และ ฉบับตั้งโต๊ะ ได้ความนิยมยกย่องทั่วประเทศว่าเป็นพจนานุกรมอันยิ่งใหญ่ที่สุดเท่าที่ประเทศไทยเคยมีมา  โดยลักลอบส่งต้นฉบับออกมาตีพิมพ์นอกเรือนจำผ่านทางมารดาที่เดินทางเข้ามาเยี่ยม

นักหนังสือพิมพ์
ด้วยประสบการณ์เมื่อคราวเป็นบรรณาธิการหนังสือพิมพ์ "สามัคคีสาร" แห่งสามัคคีสมาคมของคนไทยในอังกฤษ กับ เคยเป็นนักเขียนบทความประจำในหนังสือพิมพ์ "แมนเชสเตอร์ การ์เดี้ยน" จึงได้เข้ารับตำแหน่งผู้อำนวยการหนังสือพิมพ์ "ศรีกรุง" ,"สยามราษฎร์" และบรรณาธิการหนังสือพิมพ์ภาษาอังกฤษชื่อ "ลิเบอร์ตี้" กับ "ลีดเดอร์" 

นักการเมือง
เข้าสู่ถนนการเมือง ร่วมกับ ม.ร.ว.คึกฤทธิ์ ปราโมช จัดตั้งพรรคการเมือง ชื่อพรรค "ก้าวหน้า" ต่อมาได้รับเลือกเป็นสมาชิกสภาผู้แทนราษฎรจังหวัดธนบุรี เขต 1 กระทั่งเป็นรัฐมนตรี ในรัฐบาลพันตรีควง อภัยวงศ์ และได้โอนมาสังกัดกับพรรคประชาธิปัตย์ กระทั่งวันที่ 27 มกราคม 2491 ได้โปรดเกล้าฯ พระราชทานคืนยศ เสวกโท บรรดาศักดิ์ หลวงมหาสิทธิโวหาร และเครื่องราชอิสริยาภรณ์ชั้น เบญจมาภรณ์ช้างเผือก ให้กับเขาประกาศสำนักนายกรัฐมนตรี เรื่อง พระราชทานยศบรรดาศักดิ์และเครื่องราชอิสริยาภรณ์กลับคืน

ชีวิตส่วนตัว
คุณสอ เสถบุตร มีภรรยา 3 คน ภรรยาคนแรกคือคุณนิจ ภรรยาคนที่สองคือคุณสมพงษ์ มีบุตร-ธิดา 6 คน เป็นชาย 4 หญิง 2 ส่วนภรรยาคนสุดท้ายคือคุณ พิมพวัลด์ มีบุตร-ธิดา 3 คน เป็นชาย 1 หญิง 210 กุมภาพันธ์ 2547: รำลึกวันคล้ายวันเกิดท่าน OSK สอ เสถบุตร ครบรอบ 101 ปี

อนิจกรรม
ถึงแก่อนิจกรรมด้วยโรคหัวใจวายเฉียบพลัน ที่ โรงพยาบาลรามาธิบดี เมื่อเช้าวันที่ 9 กันยายน พ.ศ. 2513 รวมอายุได้ 67 ปี 7 เดือน 1 วัน
# รายชื่อวันสำคัญ
วันสำคัญ คือ วันที่มีความสำคัญหรือมีความพิเศษในด้านใดด้านหนึ่ง โดยมีประเพณีหรืองานฉลองในวันสำคัญแต่ละวันแตกต่างกันไป

 วันสำคัญในประเทศไทย 

 วันสำคัญสากล 
 วันสำคัญที่ไม่เกี่ยวกับศาสนา 
 1 มกราคม - วันขึ้นปีใหม่
 14 กุมภาพันธ์ - วันวาเลนไทน์

 8 มีนาคม - วันสตรีสากล 
 21 มีนาคม - วันกวีนิพนธ์สากล 
 22 มีนาคม - วันน้ำของโลก
 1 เมษายน - วันโกหกโลก
 7 เมษายน - วันอนามัยโลก 
 22 เมษายน - วันคุ้มครองโลก 
 1 พฤษภาคม - วันแรงงาน 
 8 พฤษภาคม - วันกาชาดสากล 
 31 พฤษภาคม - วันงดสูบบุหรี่โลก
 9 กรกฎาคม - วันงดดื่มสุราแห่งชาติ
 25 กรกฎาคม - วันป้องกันการจมน้ำโลก
12 สิงหาคม - วันแม่, วันช้างโลก

 5 มิถุนายน - วันสิ่งแวดล้อมโลก
 8 มิถุนายน - วันทะเลโลก
 24 ตุลาคม - วันสหประชาชาติ
 31 ตุลาคม - วันฮาโลวีน
 วันขึ้น 15 ค่ำ เดือน 12 - วันลอยกระทง
1 ธันวาคม - วันเอดส์โลก
 5 ธันวาคม - วันคล้ายวันเฉลิมพระชนมพรรษาของพระบาทสมเด็จพระมหาภูมิพลอดุลยเดชมหาราช บรมนาถบพิตร, วันชาติ, วันพ่อแห่งชาติ, วันดินโลก 
 31 ธันวาคม - วันสิ้นปี

 วันสำคัญทางศาสนาพุทธ (ปฏิทินจันทรคติ) 
 ขึ้น 15 ค่ำ เดือน 3 หรือ ขึ้น 15 ค่ำ เดือน 4 ในปีอธิกมาส - วันมาฆบูชา
 ขึ้น 15 ค่ำ เดือน 6 - วันวิสาขบูชา
 แรม 8 ค่ำ เดือน 6 - วันอัฏฐมีบูชา
 ขึ้น 15 ค่ำ เดือน 8 - วันอาสาฬหบูชา
 แรม 1 ค่ำ เดือน 8 - วันเข้าพรรษา
 ขึ้น 15 ค่ำ เดือน 11 - วันออกพรรษา
 ก่อนวันพระหนึ่งวัน - วันโกน
 ขึ้น 8 ค่ำ, ขึ้น 15 ค่ำ, แรม 8 ค่ำ, แรม 15 ค่ำ (หรือแรม 14 ค่ำถ้าเป็นเดือนขาด) ของทุกเดือน - วันพระ หรือ วันธรรมสวนะ

 วันสำคัญทางศาสนาคริสต์ (ปฏิทินเกรโกเรียน) 
 วันอาทิตย์ ของทุกสัปดาห์ - วันสะบาโต
 21 มีนาคม ถึง 25 เมษายน ซึ่งตรงกับวันอาทิตย์ - วันอีสเตอร์
 25 ธันวาคม - วันคริสต์มาส

 วันสำคัญทางศาสนาอิสลาม (ปฏิทินฮิจเราะห์) 
 1 เชาวาล (เดือน10) - วันอีดุลฟิฏริ (วันออกบวช หรือวันอีดเล็ก)
 8 ซุลฮิจญะฮ์ (เดือน12)  - วันอะเราะฟะฮ์ (วันเริ่มต้นพิธีฮัจย์)
 10 ซุลฮิจญะหฺ (เดือน12) - วันอีดุลอัฎฮา (วันอีดฮัจญี หรือวันอีดใหญ่)

 วันสำคัญทางศาสนายูดาห์ (ปฏิทินฮีบรู) 
 วันเสาร์ ของทุกสัปดาห์ [เวลาดวงอาทิตย์ตก(18.00 น.)ของวันศุกร์ ถึง เวลาดวงอาทิตย์ตก(17.59 น.)ของวันเสาร์] - วันสะบาโต
 14 นิสาน (21 มีนาคม ถึง 25 เมษายน) - เทศกาลปัสกา

 วันสำคัญทางศาสนาพื้นบ้านจีน 
 วันที่ 1 เดือน 1 ตามปฏิทินจันทรคติจีน (ประมาณเดือนมกราคมหรือกุมภาพันธ์) - วันตรุษจีน
 4 หรือ 5 เมษายน - วันเช็งเม้ง
 วันที่ 15 เดือน 8 ตามปฏิทินจันทรคติจีน (ประมาณเดือนกันยายนหรือตุลาคม) - วันไหว้พระจันทร์
# สโมสรฟุตบอลธนาคารกรุงเทพ
สโมสรฟุตบอลธนาคารกรุงเทพ เป็นอดีตสโมสรฟุตบอลในประเทศไทย และเป็นส่วนหนึ่งในสายงานธุรกิจของธนาคารกรุงเทพ ก่อตั้งในปี 2506 โดยสามารถชนะเลิศ ถ้วย ก ได้ถึง 9 สมัย และเป็นทีมแรกที่ชนะเลิศการแข่งขันฟุตบอลไทยลีก ในปี พ.ศ. 2539

 ประวัติสโมสร 
thumb|200px|right|ตราสโมสรของสโมสรฯ ใช้ตั้งแต่ก่อตั้งสโมสร จนถึงปี 2515 แต่ก็ยังใช้ในธงแลกเปลี่ยน

สโมสรธนาคารกรุงเทพ ได้ก่อตั้งเมื่อวันที่ 21 เมษายน 2498 โดยที่ตั้งสโมสรแห่งแรก อยู่หลังตึกกลางของธนาคารกรุงเทพ สำนักงานใหญ่ (ถนนพลับพลาชัย) โดยมีจุดมุ่งหมายเป็นที่สังสรรค์ของพนักงานของธนาคาร

กระทั่งในปี 2504 ได้มีการก่อตั้งทีมฟุตบอลในนาม ทีมธนาคารรวม โดยมาจากการริเริ่มของ บุญชู โรจนเสถียร ตัวแทนของ ธนาคารกรุงเทพ และ เกษม ล่ำซำ จาก ธนาคารกสิกรไทยปิยวดี สถิตย์วิภาวี (2523). ธนาคารกรุงเทพ จำกัด : การส่งเสริมการกีฬาเพื่อการประชาสัมพันธ์. มหาวิทยาลัยธรรมศาสตร์. คณะวารสารศาสตร์และสื่อสารมวลชน., หน้า 29-31

ต่อมาในปี 2505 ได้ส่งทีมลงแข่งขันฟุตบอลอุ่นเครื่องในต่างประเทศเป็นจำนวนมาก ก่อนที่จะสมัครเป็นสมาชิกของ สมาคมฟุตบอลแห่งประเทศไทยฯ ในปีนั้นเอง และได้รับอนุญาตให้ลงแข่งขัน ฟุตบอลถ้วยใหญ่

กระทั่งในปี 2506 ทีมได้ตัดสินใจแยกตัวออกมาจากทีมธนาคารรวม พร้อมเปลี่ยนชื่อเป็น สโมสรฟุตบอลธนาคารกรุงเทพ พร้อมกับย้ายที่ตั้งของสโมสร มาอยู่ที่ซอยอุดมสุข ก่อนที่จะสามารถคว้าแชมป์ ฟุตบอลถ้วยใหญ่ สมัยแรกได้ในปีเดียวกันนั้นเอง

สโมสรฟุตบอลธนาคารกรุงเทพ ถือเป็นสโมสรฟุตบอลที่มีชื่อเสียงในอันดับต้นๆของวงการฟุตบอลไทยเสมอมา โดยชนะเลิศ ถ้วย ก 9 สมัย และชนะเลิศ ไทยลีก 1 สมัย

ทว่าหลังจากการแข่งขัน ฟุตบอลไทยแลนด์พรีเมียร์ลีก ฤดูกาล 2551 ปิดฤดูกาลลง สโมสรฟุตบอลธนาคารกรุงเทพซึ่งจบฤดูกาลด้วยอันดับที่ 14 จาก 16 ทีม ต้องตกชั้นไปเล่นไทยลีกดิวิชัน 1 2552 ร่วมกับการที่สโมสรฟุตบอลธนาคารกรุงเทพไม่มีสิทธิจดทะเบียนนิติบุคคล เพราะขัดระเบียบธนาคารแห่งประเทศไทย สโมสรธนาคารกรุงเทพจึงประกาศยุบสโมสรไปในปีนั้นเอง"บัวหลวง"ปิดฉากประกาศยุบทีมลูกหนัง เหตุขัดระเบียบแบงก์ชาติ

 ผู้เล่นชุดสุดท้ายของสโมสรก่อนยุบสโมสร 

(กัปตัน)

 รายชื่อสต๊าฟ 
 ตำแหน่ง  ชื่อ หัวหน้าผู้ฝึกสอน   วิสูตร วิชายา ผู้ช่วยผู้ฝึกสอน   ก้องเกียรติ ก้องแดนไพร   ประพันธ์ ขันโคกกรวด   แดนชัย วิชัยดิษฐ

 ผลงาน 
 ไทยลีก - ชนะเลิศ 1 ครั้ง - 2539
 ถ้วย ก - ชนะเลิศ 9 ครั้ง - 2507, 2509, 2510, 2512, 2524, 2527, 2529, 2532, 2537
 ถ้วย ข - ชนะเลิศ 1 ครั้ง - 2506
 ถ้วย ค - ชนะเลิศ 1 ครั้ง - 2522
 ถ้วย ง - ชนะเลิศ 2 ครั้ง - 2513, 2519
 เอฟเอคัพ - ชนะเลิศ 3 ครั้ง - 2523, 2524, 2541
 ควีนส์คัพ - ชนะเลิศ 3 ครั้ง - 2513, 2526, 2543
 ไทยแลนด์ซูเปอร์แชมป์ - ชนะเลิศ 2 ครั้ง - 2531, 2538
 ไทยลีกคัพ - ชนะเลิศ - 2531

 ผลงานที่ดีสุดในระดับเอเชีย 
 เอเชียนแชมเปียนส์คัพ - รอบแบ่งสายก่อนชิงชนะเลิศ (ฤดูกาล 1987/88)
 เอเชียนคัพวินเนอร์คัพ - อันดับ 3 (ฤดูกาล 1999/2000)
 ฟุตบอล อากาข่าน - ชนะเลิศ - 2525

 ผลงานในไทยลีก 
 2539/40 - ไทยลีก - ชนะเลิศ
 2540 - ไทยลีก - อันดับ 3
 2541 - ไทยลีก - อันดับ 5
 2542 - ไทยลีก - อันดับ 8
 2543 - ไทยลีก - อันดับ 9
 2544/45 - ไทยลีก - อันดับ 2
 2545/46 - ไทยลีก - อันดับ 4
 2546/47 - ไทยลีก - อันดับ 6
 2547/48 - ไทยลีก - อันดับ 8
 2549 - ไทยลีก - อันดับ 5
 2550 - ไทยลีก - อันดับ 7
 2551 - ไทยลีก - อันดับ 14 (ตกชั้นไปเล่น ไทยลีก ดิวิชั่น 1 พร้อมประกาศยุบทีม)
# พรีเมียร์ลีก (แก้ความกำกวม)
พรีเมียร์ลีก (Premier League) เป็นชื่อลีกสูงสุดของกีฬา ได้แก่
 เอฟเอ พรีเมียร์ลีก การแข่งขันฟุตบอลลีกสูงสุดของอังกฤษ
 ไทยพรีเมียร์ลีก การแข่งขันฟุตบอลลีกสูงสุดในอดีตของไทย (ปัจจุบันเปลี่ยนชื่อเป็น ไทยลีก)
 สิงคโปร์พรีเมียร์ลีก การแข่งขันฟุตบอลลีกสูงสุดของสิงคโปร์ในปัจจุบัน (ในอดีตใช้ชื่อว่า เอส.ลีก)
 ยูเครนเนียนพรีเมียร์ลีก การแข่งขันฟุตบอลลีกสูงสุดของยูเครน
# ฟาโรห์โฮเรมเฮบ
ฟาโรห์โฮเรมเฮบ(อังกฤษ:Horemheb) เป็นฟาโรห์ ต่อจากฟาโรห์ไอย์ โฮเรมเฮบสถาปนาตนเป็นฟาโรห์ทันทีหลังจากการสวรรคตก่อนจะทำลายสุสานและลบพระนามของไอย์ออกจากจารึกทั้งหมดราวกับต้องการทำลายหลักฐานทุกชิ้นที่บอกว่าเคยมีไอย์บนโลกนี้ กระนั้นปัญหาหลักในการครองราชย์ของโฮเรมเฮบคือเขาเป็นสามัญชนที่ปราศเลือดขัตติยะ การที่ได้อภิเษกกับน้องสาวของเนเฟอร์ติติก็ยังไม่พอจะลบปมด้อยดังกล่าว จึงทรงหันมาเอาจริงเอาจังกับการอวดอ้างฐานะฟาโรห์ของตนเป็นพิเศษ โฮเรมเฮบถึงกับพยายามประกาศว่าเขาคือผู้ปกครองต่อจากอเมนโฮเทปที่ 3โดยไม่เคยมีรัชสมัยของ อเคนาเตน สเมงห์คาเร ตุตันคามุนหรือ ไอย์ปรากฏอยู่เลย นอกจากนี้ยังสั่งรื้อเมืองอมาร์นาที่สร้างบูชาเทพอาเตนจนนครหลวงอันงดงามต้องเหลือแต่ซากปรักหักพังจมอยู่ใต้กองทราย ฟาโรห์โฮเรมเฮบครองราชย์นาน 30 ปี ทรงจัดการแผ่พระราชอำนาจออกไปยังชายแดน ปฏิสังขรวิหารหลายแห่ง และแต่งตั้งนายทหารขึ้นเป็นนักบวช

เพื่อให้ดูแลเรื่องศาสนาอย่างใกล้ชิด โฮเรมเฮบเป็นฟาโรห์องค์แรกที่เริ่มเปิดฉากการทำสงครามกับชาวฮิตไทต์ในทางเหนือ โดยแต่งตั้งแม่ทัพพาราเมสซูเป็นผู้สืบราชสมบัติ ต่อมาพาราเมสซูได้ขึ้นครองราชย์เป็น รามเซสที่ 1 แห่งราชวงศ์ที่ 19

ฮโฮเรมเฮบ
# การสงครามกองโจร
การสงครามกองโจร หรือ การรบแบบกองโจร  เป็นการสงครามนอกแบบรูปแบบหนึ่ง ซึ่งพลรบกลุ่มเล็ก เช่น พลเรือนติดอาวุธและหน่วยทหารหน่วยเล็ก ๆ ที่ไว้วางใจได้ ใช้ยุทธวิธีทางทหาร เช่น การซุ่มโจมตี (ambush) การก่อวินาศกรรม (sabotage) การตีโฉบฉวย (raid) การจู่โจมแบบไม่ให้ตั้งตัว (surprise attack) และการเคลื่อนที่พิเศษเพื่อพิชิตกองทัพตามแบบที่ใหญ่กว่าและเคลื่อนที่ได้น้อยกว่า หรือโจมตีเป้าหมายที่อ่อนแอกว่า และถอนตัวในทันทีโดยที่ศัตรูไม่ทันได้ตั้งตัวและจะทำให้โดนกองทัพใหญ่ที่ตามมาข้างหลังถล่มได้ ในอดีต เช เกบารา ใช้วิธีกองโจร โดยพลพรรคเป็นชาวนา และโค่นล้มบาสติสตาในโบลิเวียได้สำเร็จหนังสือ เช ยังไม่ตาย กนกพงศ์ สงสมพันธุ์

 ยุทธศาสตร์และยุทธวิธี 

ยุทธศาสตร์และยุทธวิธีหลักของการสงครามกองโจร มีแนวโน้มที่จะเกี่ยวข้องกับการใช้การโจมตีขนาดเล็ก, ใช้กองกำลังเคลื่อนที่ได้ง่ายปะทะกองกำลังขนาดใหญ่ที่เทอะทะ กองกำลังกองโจรส่วนใหญ่หรือทั้งหมดจัดอยู่ในหน่วยเล็ก ๆ ที่ขึ้นอยู่กับการสนับสนุนของประชาชนในท้องถิ่น กลวิธีคือ กองทัพกองโจรทำการโจมตีซ้ำห่างจากศูนย์กลางของฝ่ายตรงข้ามโดยความหนักเบา กับเจตนาในการรักษาจำนวนผู้บาดเจ็บล้มตายของตนเองให้น้อยที่สุด และพยายามทำให้ข้าศึกอ่อนกำลังอย่างต่อเนื่อง สิ่งนี้อาจยั่วยุศัตรูให้เข้าสู่การตอบโต้ที่โหดร้าย และทำลายล้างมากเกินไป ซึ่งจะทำให้ทั้งผู้สนับสนุนของพวกเขาโกรธและเพิ่มการสนับสนุนกองโจร ในที่สุดก็บังคับให้ศัตรูถอนตัว
# สโมสรฟุตบอลจัมปาศรี ยูไนเต็ด
สโมสรฟุตบอลจัมปาศรี ยูไนเต็ด เป็นสโมสรฟุตบอลในจังหวัดมหาสารคาม ปัจจุบันลงแข่งในไทยแลนด์ อเมเจอร์ลีก หลังจากถูกแบนเป็นระยะเวลา 2 ปี เนื่องจากไม่ผ่านคลับไลเซนซิ่ง โดยก่อนหน้านี้เคยซื้อสิทธิ์การทำทีมของ สโมสรฟุตบอลซูเปอร์ พาวเวอร์ สมุทรปราการ

 ประวัติสโมสร 
สโมสรฯ ก่อตั้งขึ้นในปี พ.ศ. 2560 โดยได้ซื้อสิทธิ์การทำทีมมาจาก ซุปเปอร์ พาวเวอร์ สมุทรปราการ เมื่อวันที่ 30 ตุลาคม พ.ศ. 2560 และได้ย้ายถิ่นฐานไปอยู่ที่ จ.มหาสารคาม9 ปี 4 จังหวัด ตำนานโอสถสภา ย้ายถิ่นสู่สารคาม  แต่ปรากฏว่าในเวลาต่อมาสโมสรไม่ผ่านคลับไลเซนซิ่งทำให้ไม่สามารถเตะใน ไทยลีก 2 (เอ็ม-150 แชมเปี้ยนชิพ) ฤดูกาล 2018 ได้เหลือ15ทีม!"จัมปาศรี"ไม่ผ่านคลับไลเซนซิ่งลุยไทยลีก2
 สัญลักษณ์สโมสร 

สนามเหย้า
thumb|right|สนามกีฬากลางจังหวัดมหาสารคาม
สนามเหย้าของทีมจะใช้ สนามกีฬากลางจังหวัดมหาสารคาม เป็นสนามเหย้า ซึ่งเคยแข่งขันในระดับ ไทยลีกดิวิชัน 2 กับสโมสรฟุตบอลมหาสารคาม เอสบีที เอฟซี ตั้งแต่ฤดูกาล 2552

 ผลงานในลีก 

 2562 - ไทยแลนด์ อเมเจอร์ลีก โซนภาคตะวันออกเฉียงเหนือ รอบคัดเลือก กลุ่มเอ 3 อันดับ 2 (ไม่ผ่านเข้าสู่รอบมินิลีก)
# พญาไท
พญาไท อาจหมายถึง
 เขตพญาไท ในกรุงเทพมหานคร
 แขวงพญาไท เขตพญาไท
 ถนนพญาไท ในพื้นที่เขตปทุมวันและเขตราชเทวี ในกรุงเทพมหานคร
 พระราชวังพญาไท
 มูลนิธิอนุรักษ์พระราชวังพญาไท
 โรงเรียนพญาไท โรงเรียนในแขวงทุ่งพญาไท เขตราชเทวี กรุงเทพมหานคร
 โรงพยาบาลพญาไท เครือโรงพยาบาลเอกชนในกรุงเทพมหานคร
 สถานีพญาไท ของกรุงเทพมหานคร
 สถานีรถไฟพญาไท ในเส้นทางรถไฟสายตะวันออก, รถไฟฟ้าเชื่อมท่าอากาศยานสุวรรณภูมิ และรถไฟฟ้าชานเมืองสายสีแดงอ่อน ของการรถไฟแห่งประเทศไทย
# วิทยาลัยพยาบาลตำรวจ
วิทยาลัยพยาบาลตำรวจ โรงพยาบาลตำรวจ สังกัด สำนักงานตำรวจแห่งชาติ เป็นสถาบันสมทบเพียงแห่งเดียวของจุฬาลงกรณ์มหาวิทยาลัย มีจุดประสงค์เพื่อผลิตบุคลากรทางการพยาบาลแก่สำนักงานตำรวจแห่งชาติ และหน่วยงานอื่น ๆ ทั้งภาครัฐและเอกชน

 ประวัติ 
วิทยาลัยพยาบาลตำรวจ เดิมมีชื่อว่า "โรงเรียนพยาบาลผดุงครรภ์และอนามัย"  สังกัดกองแพทย์ กรมตำรวจ โดยเริ่มเปิดดำเนินการตั้งแต่ พ.ศ. 2512 เพื่อแก้ไขปัญหาการขาดแคลนพยาบาลในประเทศ รวมทั้ง ภายในโรงพยาบาลตำรวจด้วย กรมตำรวจจึงมีมติให้กองแพทย์ เปิดรับสมัครนักเรียนพยาบาลรุ่นแรกเมื่อวันที่ 20 มีนาคม พ.ศ. 2513 โดยผู้สำเร็จการศึกษาจะได้รับประกาศนียบัตรพยาบาลผดุงครรภ์อนามัยซึ่งเทียบเท่าระดับอนุปริญญา 

ต่อมา เมื่อวันที่ 26 เมษายน พ.ศ. 2522 ได้รวมโรงเรียนที่ผลิตบุคลากรพยาบาลเข้าไว้ด้วยกัน ได้แก่ โรงเรียนพยาบาลผดุงครรภ์และอนามัย โรงเรียนผู้ช่วยพยาบาล โรงเรียนพยาบาลภาคสนาม และหลักสูตรอบรมสายการแพทย์  เพื่อยกฐานะขึ้นเป็น  "วิทยาลัยพยาบาลตำรวจ" รวมทั้ง มีการปรับปรุงหลักสูตร เพื่อให้ผู้สำเร็จการศึกษาสามารถได้รับการบรรจุแต่งตั้งเป็น "ว่าที่ร้อยตำรวจตรี" โดยผู้สำเร็จการศึกษาจะได้รับประกาศนียบัตรชั้นสูงการพยาบาลและผดุงครรภ์ และได้เปลี่ยนเป็นหลักสูตร อีกครั้งเมื่อปี พ.ศ. 2526 โดยผู้สำเร็จการศึกษาจะได้รับประกาศนียบัตรพยาบาลศาสตร์ 

เมื่อปี พ.ศ. 2530 วิทยาลัยพยาบาลตำรวจ ได้เข้าสมทบเป็นสถาบันชั้นสูงของจุฬาลงกรณ์มหาวิทยาลัย รวมทั้ง ได้เปลี่ยนหลักสูตรเป็นพยาบาลศาสตรบัณฑิต ในปี พ.ศ. 2532 โดยผู้สำเร็จการศึกษาได้เข้ารับพระราชทานปริญญาบัตรพยาบาลศาสตรบัณฑิต ร่วมกับจุฬาลงกรณ์มหาวิทยาลัยเป็นครั้งแรก เมื่อวันที่ 15 กรกฎาคม พ.ศ. 2532

 หลักสูตร 
 หลักสูตรพยาบาลศาสตรบัณฑิต (หลักสูตร 4 ปี)
 หลักสูตรพยาบาลศาสตรบัณฑิต (หลักสูตรต่อเนื่อง 2 ปี)
 หลักสูตรนักเรียนผู้ช่วยพยาบาล (หลักสูตร 1 ปี)

 แหล่งข้อมูลอื่น 
 วิทยาลัยพยาบาลตำรวจ
 วิทยาลัยพยาบาลตำรวจ จาก สกอ. 

ตำรวจ
ตำรวจ
หมวดหมู่:สถาบันอุดมศึกษาในกรุงเทพมหานคร
หมวดหมู่:สถานศึกษาในสังกัดสำนักงานตำรวจแห่งชาติ
หมวดหมู่:สถาบันสมทบของจุฬาลงกรณ์มหาวิทยาลัย
หมวดหมู่:โรงเรียนตำรวจ
หมวดหมู่:สถานศึกษาในเขตปทุมวัน
# ค่ายเพลง
ค่ายเพลง (record label) เป็นแบรนด์และเครื่องหมายการค้าที่เกี่ยวข้องกับการซื้อขาย เพลง (sound recording)และมิวสิกวีดีโอ
ค่ายเพลงเป็นบริษัทจัดการทั้งแบรนด์ และ เทรดมาร์ก ประสานงานกับฝ่ายโปรดักชั่น ฝ่ายผลิตสินค้า ฝ่ายจำหน่าย ฝ่ายประชาสัมพันธ์ และดำเนินการเกี่ยวกับเรื่องลิขสิทธิ์ทั้งเพลง (sound recording)และมิวสิกวิดีโอ, จัดการเกี่ยวกับ A&R, ดูแลสัญญาศิลปินและผู้จัดการศิลปิน http://entertainment.howstuffworks.com/record-label1.htm

 ค่ายเพลงสากล 
ค่ายเพลงใหญ่มีอยู่ 3 ค่ายคือ
 ยูนิเวอร์แซลมิวสิกกรุ๊ป (UMG) สังกัดค่ายย่อยเช่น A&M, Angel, Blue Note, Capitol, Decca, Deutsche Grammophon, Electrola, EMI Group, Geffen, Interscope, Island Def Jam, Motown, London, Philips, Positiva, Rampagge, Universal, Virgin, Virigin EMI และอื่น ๆ
 โซนี่ มิวสิก สังกัดค่ายย่อยเช่น , (American) Columbia, EMI Music Publishing, Epic, J, Jive, LaFace, Ravenous, RCA และอื่น ๆ 
 กลุ่มวอร์เนอร์มิวสิค (หรือ WMG) สังกัดค่ายย่อยเช่น Asylum, Atlantic, EMI Records, Elektra, Erato, Heiress, Parlophone,  Reprise, Rhino, Rykodisc, Sire, Sub Pop

ส่วนค่ายเพลงอื่น ๆ ถือว่าเป็นสังกัดอิสระ เช่น ค่าย แพลตตินั่ม, ค่ายเรดบีท (Red Beat)

 ค่ายเพลงไทย 
ดูเพิ่ม รายชื่อค่ายเพลงในประเทศไทย

 ค่ายเพลงแนวอีเลคโทรนิกแด๊นซ์ 

 วอร์พเรคคอร์ดส
 นินจาจูน
 '''มูฟวิงชาโดว์
# พระเจ้าโอมูกามาโอโย อึนยิมบา กาบามบา อิกูรู รูกิดีที่ 4
สมเด็จพระเจ้าโอมูกามาโอโย อึนยิมบา กาบามบา อิกูรู รูกิดีที่ 4 (His Majesty  Omukama Oyo Nyimba Kabamba Iguru Rukidi IV) พระบรมราชสมภพในวันที่ 16 เมษายน พ.ศ. 2535 หลังจากนั้น 3 ปีต่อมา ในวันที่ 13 กันยายน พ.ศ. 2538 ทรงขึ้นดำรงตำแหน่งเป็นพระมหากษัตริย์แห่งอาณาจักรโตโร ในประเทศยูกันดา (โอมูกามา) ทำให้พระองค์ทรงเป็นพระมหากษัตริย์ที่มีพระชนมพรรษาน้อยที่สุดในโลก

ตั้งแต่วันที่ 15 เมษายน พ.ศ. 2553 เป็นต้นไป พระองค์จะมีพระราชอำนาจทางราชการงานเมือง ปกครองประชาชนชาวโตโรอย่างสมบูรณ์ ซึ่งผ่านต่อมาจากสมเด็จพระราชินีนาถเบสต์ ผู้เป็นพระราชมารดาที่เป็นผู้สำเร็จราชการแทนพระองค์ โดยมีพิธีนี้ได้มีการจัดงานฉลองขึ้นอย่างยิ่งใหญ่ถึง 4 วัน 4 คืนติดต่อกัน ที่พระราชวังบนเขาของพระองค์ในเมืองฟอร์ต พอร์ทอล ซึ่งเป็นเมืองหลวงของโตโร โดยมีผู้นำจากมิตรประเทศหลายชาติร่วมเป็นสักขีพยานในครั้งนี้ อาทิ โตกเบ อาเฟเดที่ 14 ทำหน้าที่เป็นประธานในพิธี และมีสักขีพยานคือ 4 ผู้นำจากสาธารณรัฐกานา, มามา อักบลาตสุที่ 3 ราชินีแห่งโฮ บันโค, ชิยิเว มันต์ฟอมบี ราชินีแห่งเผ่าซูลูในแอฟริกาใต้ในพระนามของกษัตริย์สวาติแห่งสวาซิแลนด์ นอกจากนี้ยังมีบรรดาผู้แทนจากสาธารณรัฐเบนิน โกตดิวัวร์ คองโก มาลี มอริเตเนีย ซิมบับเว และอียิปต์ เข้าร่วมเป็นสักขีพยานอีกเป็นจำนวนมากโอโย อึนยิมบา กาบามบา อิกูรู รูกิดี ที่ 4 กษัตริย์เด็กสุดของกินเนสส์บุ๊กทรงบรรลุนิติภาวะแล้ว!
# อักษรกทัมพะ
อักษรกทัมพะ เป็นอักษรรุ่นแรกทางภาคใต้ของอินเดีย พัฒนามาจากอักษรพราหมี เริ่มมีรูปแบบต่างจากอักษรพราหมี  ในราวพ.ศ. 1043 ปัจจุบันใช้ในรัฐการณกะ และอันธรประเทศในอินเดียภาคใต้ อักษรนี้พัฒนาไปเป็นอักษรกันนาดาโบราณ ที่ใช้เขียนภาษาเตลุกุ และภาษากันนาดา เมื่อประมาณพ.ศ. 1543
 แหล่งข้อมูลอื่น 
 รูปและการออกเสียงของอักษรกทัมพะ (ancientscripts.com) 

กทัมพะ
# อักษรคุปตะ
อักษรคุปตะ พัฒนามาจากอักษรพราหมี จัดอยู่ในกลุ่มอินเดียเหนือ พบในสมัยราชวงศ์คุปตะ ในช่วงพ.ศ. 943 อักษรนี้ยังใช้ต่อมา แม้ว่าราชวงศ์คุปตะจะหมดอำนาจลง ด้วยการรุกรานของชาวหุณ (Hun) เมื่อราว พ.ศ. 1100 อีกราว 200 ปีต่อมา อักษรนี้พัฒนาไปเป็นอักษรนคริ และอักษรสรทะ ซึ่งเป็นต้นกำเนิดของอักษร ที่ใช้ในอินเดียเหนือในปัจจุบัน
# อักษรกันนาดา–เตลูกู
อักษรกันนาดา–เตลูกู (หรือ อักษรเตลูกู–กันนาดา) เป็นระบบการเขียนที่ใช้ในอินเดียใต้ แม้ว่าจะมีความแตกต่างบางส่วน อักษรที่ใช้ในภาษากันนาดาและภาษาเตลูกูยังคงคล้ายกันและเข้าใจร่วมกันได้สูง

ประวัติ
ตระกูลภาษาดราวิเดียนมีภาษาประมาณ 73 ภาษา รวมถึงภาษาทมิฬ, กันนาดา, เตลูกู และมลยาฬัม ราชวงศ์สาตวาหนะนำอักษรพราหมีเข้ามายังภูมิภาคที่ปัจจุบันคือบริเวณที่พุดภาษาเตลูกูและกันนาดา อักษร Bhattiprolu ที่ราชวงศ์สาตวาหนะสร้างขึ้น ก่อให้เกิดอักษรกทัมพะThe Blackwell Encyclopedia of Writing Systems by Florian Coulmas, p. 228; Salomon (1998), p. 40.Handbook of Literacy in Akshara Orthography, R. Malatesha Joshi, Catherine McBride(2019),p.29 ในช่วงคริสต์ศตวรรษที่ 5 ถึง 7 ราชวงศ์จาลุกยะตอนต้นและราชวงศ์กทัมพะตอนต้นใช้อักษรกันนาดารูปแบบแรกลงในจารึก ซึ่งมีชื่อว่าอักษรกทัมพะ อักษรกทัมพะพัฒนาเป็นอักษรกันนาดา เมื่อจักรวรรดิจาลุกยะขยายไปถึงพื้นที่ที่พูดภาษาเตลูกู ราชวงศ์นี้จึงตั้งสาขาหนึ่งที่มีชื่อว่าราชวงศ์จาลุกยะตะวันออก ซึ่งภายหลังนำอักษรกันนาดามาใช้ในภาษาเตลูกู ก่อให้เกิดอักษรกันนาดา-เตลูกูที่กินระยะเวลาระหว่างคริสต์ศตวรรษที่ 7 ถึง 11

ในช่วง ค.ศ. 1100 ถึง 1400 อักษรกันนาดาและอักษรเตลูกูเริ่มแยกออกจากอักษรกันนาดา-เตลูกู ทั้งราชวงศ์สาตวาหนะและราชวงศ์จาลุกยะส่งอิทธิพลต่ออักษรกันนาดาและเตลูกู

เปรียบเทียบ
thumb|เทียบอักษรเตลูกูและกันนาดา
ตารางข้างล่างแสดงความแตกต่างระหว่างอักษรกันนาดาและอักษรเตลูกูสมัยใหม่

พยัญชนะ

 กันนาดา/เตลูกู (ISO)  สัทอักษรสากล กันนาดา/เตลูกู (ISO)  สัทอักษรสากล กันนาดา/เตลูกู (ISO)  สัทอักษรสากล กันนาดา/เตลูกู (ISO)  สัทอักษรสากล กันนาดา/เตลูกู (ISO)  สัทอักษรสากล ಕ/క (ka)   ಖ/ఖ (kha)   ಗ/గ (ga)   ಘ/ఘ (gha)   ಙ/ఙ (ṅa)   ಚ/చ (ca)   ಛ/ఛ (cha)   ಜ/జ (ja)   ಝ/ఝ (jha)   ಞ/ఞ (ña)   ಟ/ట (ṭa)   ಠ/ఠ (ṭha)   ಡ/డ (ḍa)   ಢ/ఢ (ḍha)   ಣ/ణ (ṇa)   ತ/త (ta)   ಥ/థ (tha)   ದ/ద (da)   ಧ/ధ (dha)   ನ/న (na)   ಪ/ప (pa)   ಫ/ఫ (pha)   ಬ/బ (ba)   ಭ/భ (bha)   ಮ/మ (ma)   ಯ/య (ya)   ರ/ర (ra)   ಲ/ల (la)   ವ/వ (va)   ಳ/ళ (ḷa)   ಶ/శ (śa)   ಷ/ష (ṣa)   ಸ/స (sa)   ಹ/హ (ha)   ಱ/ఱ (ṟa)  

นอกจากนี้ยังมีอักษร ೞ/ఴ (ḻa) ที่เคยใช้แทนเสียง  แต่ปัจจุบันไม่ใช้งาน

สระ

สระลอย
 กันนาดา/เตลูกู (ISO)  สัทอักษรสากล กันนาดา/เตลูกู (ISO)  สัทอักษรสากล ಅ/అ (a)   ಆ/ఆ (ā)   ಇ/ఇ (i)   ಈ/ఈ (ī)   ಉ/ఉ (u)   ಊ/ఊ (ū)   ಋ/ఋ (r̥)   ೠ/ౠ (r̥̄)   ಌ/ఌ (l̥)   ೡ/ౡ (l̥̄)   ಎ/ఎ (e)   ಏ/ఏ (ē)   ಒ/ఒ (o)   ಓ/ఓ (ō)   ಐ/ఐ (ai)   ಔ/ఔ (au)  

ตัวเลข

 หน่วย  0  1  2  3  4  5  6  7  8  9 กันนาดา  ೦  ೧  ೨  ೩  ೪  ೫  ೬  ೭  ೮  ೯ เตลูกู  ౦  ౧  ౨  ౩  ౪  ౫  ౬  ౭  ౮  ౯
# สโมสรฟุตบอลจันทบุรี
สโมสรฟุตบอลจันทบุรี เป็นสโมสรฟุตบอลอาชีพในประเทศไทยโดยเป็นทีมจากจังหวัดจันทบุรี ปัจจุบันแข่งขันในไทยลีก 2

 ประวัติสโมสร 
วันที่ 20 มกราคม พ.ศ. 2553 นายธนภณ กิจกาญจน์ นายกองค์การบริหารส่วนจังหวัดจันทบุรี  คณะผู้บริหาร สมาชิกองค์การบริหารส่วนจังหวัดจันทบุรี  พร้อมด้วยคณะผู้บริหารสมาคมกีฬาจังหวัดจันทบุรี ร่วมเปิดงานแถลงข่าวเปิดตัวทีมฟุตบอลจังหวัดจันทบุรี  เข้าร่วมการแข่งขันฟุตบอลดิวิชั่น 1 ฤดูกาล 2010  ณ ห้องประชุมองค์การบริหารส่วนจังหวัดจันทบุรี

ซึ่งสโมสรฟุตบอลจันทบุรี ได้เข้าร่วมการแข่งขันฟุตบอลอาชีพไทยแลนด์ลีก ดิวิชั่น 1 มาตั้งแต่ พ.ศ. 2550 โดยที่ผ่านมานั้น ทางองค์การบริหารส่วนจังหวัดและสมาคมกีฬาจังหวัดเป็นผู้สนับสนุนงบประมาณ แต่ในปีนี้ทาง องค์การบริหารส่วนจังหวัดจันทบุรี ได้มอบหมายให้ทางบริษัทแคช ทูเดย์ จำกัด เป็นผู้ดำเนินการส่งนักกีฬาเข้าแข่งขัน ทางบริษัทฯ จึงได้ดำเนินการจดทะเบียนสโมสรฟุตบอลจันทบุรี เป็นนิติบุคคลตามกฎของ เอเอฟซี  เรียบร้อยแล้ว ด้วยทุนจดทะเบียน 10 ล้านบาท โดยใช้ชื่อว่า "บริษัทแคช ทูเดย์ จันทบุรี เอฟซี จำกัด" โดยมีนายไวพจน์ มงคลรัตนานนท์ เป็นประธานสโมสร นายมรุต รัตนสัจธรรม เป็นผู้จัดการทีม พร้อมด้วยทีมบริหารมืออาชีพ ที่เข้ามาร่วมกันบริหารงานอย่างเป็นระบบ  จันทบุรีเปิดตัวทีมงานชุดใหม่20ม.ค. พร้อมดวล19 ปีไทย

ในปี 2553 ทางบริษัท ทุ่มงบประมาณกว่า 30 ล้านบาท หวังได้เลื่อนชั้นขึ้นไปเล่นในลีกสูงสุดของประเทศในฤดูกาล 2011 โดยได้ดึง วิฑูรย์ กิจมงคลศักดิ์ อดีตนักฟุตบอลทีมชาติไทยมาเป็นผู้ฝึกสอน และยังคงใช้นักเตะท้องถิ่นขวัญใจชาวจันทบุรี อย่างเช่น สองพี่น้องมัสบูงอ ทั้งศิริศักดิ์ และ สิทธิชัย รวมถึงนักเตะคนอื่นๆอย่าง พิทักษ์ พิทักษ์โกศล ,เกย่า แยงกี้ ฯลฯ และยังได้ซื้อตัวนักเตะจากทีมต่าง ๆ มาเสริมทัพให้แข็งแกร่งขึ้น เช่น ธาดา คีละลาย ,ไกรเกียรติ เบียดตะคุ จากบางกอกกล๊าส ประสงค์ พันธุ์สวัสดิ์ ,ออสเซียน นิสซิม จากเพื่อนตำรวจ   เมืองจันท์เปิดตัวคณะบริหาร ย้ำลุ้นขึ้นไทยลีก 2011 แต่ก็ยังไม่ประสบความสำเร็จ

สำหรับในฤดูกาล 2554 สโมสรได้ทุ่มเงินกว่า 35 ล้านบาท คว้าตัวนักเตะฝีเท้าดี โดยมีสมชาย ชวยบุญชุม อดีตหัวหน้าผู้ฝึกสอนเอสซีจี สมุทรสงคราม เป็นประธานเทคนิค และมีครองพล ดาวเรืองเป็นหัวหน้าผู้ฝึกสอน แต่ยังไม่ประสบความสำเร็จ ทางบริษัทแคชทูเดย์จึงคืนสิทธิ์การทำทีมให้กับองค์การบริหารส่วนจังหวัดจันทบุรี โดยในปี 2555 ได้รับการสนับสนุนจากกลุ่มทุนประเทศมาเลเซีย

ในปี 2560 จันทบุรี เอฟซีได้เปลี่ยนแปลงทีมครั้งใหญ่และใช้ อาทิตย์ คำอ่อน เป็นหัวหน้าฝึกสอน และพาจันทบุรีจบในอันดับ 1 ในโซนภาคตะวันออก แต่ไปตกม้าตายตอน รอบมินิลีก อดผ่านเข้าไปเล่นใน ไทยลีก3 

ปี 2561 ได้เปลี่ยนแปลงผู้เล่นและโค้ชผู้ฝึกสอนโดยใช้เด็กจันทบุรีทั้งหมดผสมกับต่างชาติ และได้ วิวัฒน์ สิริโภไคย มาเป็นโค้ชผู้ฝึกสอน ได้จบในอันดับ 2 ของโซนภาคตะวันออก และผ่านไปในรอบแชมป์เปียนส์ลีกตอนบน 

 ผู้เล่น 
 ผู้เล่นชุดปัจจุบัน 

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2565–66 ไทยลีก 3โซนภาคตะวันออก 22 11 7 4 35 18 40 อันดับที่ 2 รอบ 64 ทีมสุดท้าย รอบเพลย์ออฟ  ลูอัง ซังตุส 19 ไทยลีก 3รอบแชมเปี้ยนส์ลีกโซนตอนบน 5 3 2 0 11 7 11 อันดับที่ 1 2566–67 ไทยลีก 2 34 9 13 12 44 44 40 อันดับที่ 12 ไม่ได้เข้าร่วม รอบเพลย์ออฟ  วังเดร์ ลูอิซ 102567–68ไทยลีก 23210814374838อันดับที่ 13รอบก่อนรองชนะเลิศรอบ 32 ทีมสุดท้าย ตีอากู ชูลาปา18

แชมป์รองแชมป์อันดับที่สามเลื่อนชั้นตกชั้น

 เกียรติประวัติ 
 ไทยลีก 3
 รองชนะเลิศ รอบระดับประเทศ : 2565–66
 รองชนะเลิศ โซนภาคตะวันออก : 2565–66
# สิงห์ดำ ช.วัชรินทร์
สิงห์ดำ ช.วัชรินทร์ หรือ นายพิทักษ์ ก้องเจริญ   
เกียรติประวัติ
 เคยชิงแชมป์ต่อไปนี้แต่ไม่สำเร็จ
 ชิงแชมป์ IBF แพนแปซิฟิครุ่นจูเนียร์มิดเดิลเวท เมื่อ 20 เม.ย. 2544 แพ้น็อค นาเดอร์ แฮมเดน (ออสเตรเลีย) ยก 1 ที่ ซิดนีย์ ออสเตรเลีย
หมวดหมู่ :นักมวยสากลชาวไทยรุ่นซูเปอร์เวลเตอร์เวท
# อิศรศักดิ์ พันท้ายนรสิงห์
อิศรศักดิ์ พันท้ายนรสิงห์ หรือนายวีระ ฤกษ์สะอาด สถิติการชก 14 ครั้ง ชนะ 4 (น็อค 1) เสมอ 3 แพ้ 7  
 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นจูเนียร์เฟเธอร์เวทเมื่อ 10 พ.ค. 2505 แพ้คะแนน ฮารุโอะ ซากาโมโตะ (ญี่ปุ่น) ที่ ญี่ปุ่น 
 ชิงแชมป์ OPBF รุ่นจูเนียร์ไลท์เวทเมื่อ 17 พ.ย. 2505 แพ้น็อค กาเบรียล อิลอร์เด (ฟิลิปปินส์) ยก 3 ที่ ฟิลิปปินส์
 ชิงแชมป์ภาคฯรุ่นจูเนียร์ไลท์เวทเมื่อ 24 เม.ย. 2506 เสมอกับ ยูกิโอะ คัตสุมาตะ (ญี่ปุ่น) ที่ โตเกียว
# สมเกียรติ เกียรติเมืองยม
สมเกียรติ เกียรติเมืองยม เป็นนักมวยสากลรุ่นซูเปอร์เฟเธอร์เวท สถิติการชก 13 ครั้ง ชนะ 2 เสมอ 1 แพ้ 10 
 เกียรติประวัติ 
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นจูเนียร์ไลท์เวท เมื่อ 30 มิ.ย. 2503 แพ้คะแนน ฮิโรชิ โอกาวะ ที่ ญี่ปุ่น
 ชิงแชมป์ OPBF รุ่นจูเนียร์ไลท์เวท เมื่อ 10 มี.ค. 2505 แพ้น็อค กาเบรียล อิลอร์เด (ฟิลิปปินส์) ยก 2 ที่ ฟิลิปปินส์